Αξιοποίηση των χωρικών στοιχείων των αναδασμών στις μελέτες Εθνικού Κτηματολογίου
Creators: name: Λουκά, Ευανθία Ηλία
Publisher: name: Aristotle University of Thessaloniki
Year: 2012
Subjects: Αναδασμός
Προκαταρκτικό κτηματογραφικό υπόβαθρο
Εθνικό Κτηματολόγιο
VLSO
LSO

description: Η παρούσα διατριβή με τίτλο «Αξιοποίηση των χωρικών στοιχείων των αναδασμών στις μελέτες Εθνικού Κτηματολογίου» μελετά τη δυνατότητας αξιοποίησης των χωρικών στοιχείων των αναδασμών σε μελέτες Εθνικού Κτηματολογίου ως προκαταρκτικό κτηματογραφικό υπόβαθρο. Ουσιαστικά ερευνά το βαθμό διαφοροποίησης που παρουσιάζουν στα χωρικά τους στοιχεία οι μελέτες αναδασμών ως προς αυτές του εθνικού κτηματολογίου, αλλά και ως προς την ισχύουσα κατάσταση, όπως εμφανίζεται στις ορθοφωτογραφίες σε διάφορες περιοχές ενδιαφέροντος. Επιχειρείται μία διαφορετική αντιμετώπιση των αναδασμών, με την εξ αρχής χρήση αυτών και την εκ των προτέρων καταχώρηση των δεδομένων τους στη ψηφιακή χωρική βάση δεδομένων των αναδόχων μελετητών, ως προκαταρκτικό υπόβαθρο κτηματογράφησης. Στη σκέψη αυτής της αντιμετώπισης του αναδασμού συνέβαλε καθοριστικά το γεγονός ότι ήδη η Κτηματολόγιο Α.Ε., μέσω του έργου «Ψηφιοποίηση του αρχείου των Πράξεων των Διανομών και Αναδασμών του ΥΠΑΑΤ», διαθέτει σε ψηφιακή μορφή τα κτηματολογικά διαγράμματα όλων των αναδασμών, ψηφιοποιημένα και γεωμετρικά διορθωμένα σε ΕΓΣΑ ’87. Έτσι, ζητήθηκε και χορηγήθηκε από την Κτηματολόγιο Α.Ε. ψηφιακό υλικό που περιλαμβάνει τέτοια ψηφιοποιημένα στοιχεία αναδασμών, κτηματολογικό υπόβαθρο μελέτης κτηματολογίου, ορθοφωτοχάρτες και εφαρμογή θέασης ορθοφωτογραφιών για 3 ΟΤΑ του Νομού Κιλκίς (Αξιοχώρι, Ρύζια, Άσπρος), στους οποίους εκπονήθηκαν τόσο μελέτες αναδασμών όσο και Εθνικού Κτηματολογίου και 3 ΟΤΑ του Νομού Θεσσαλονίκης στους οποίους δεν έχει συντελεστεί ακόμη μελέτη κτηματολογίου παρά μόνο μελέτες αναδασμού (Αδάμ, Μελισσουργός, Σαρακήνα). Η μεθοδολογία που ακολουθήθηκε περιλαμβάνει εισαγωγή των χορηγηθέντων αρχείων σε περιβάλλον ArcGIS, οπτικούς ελέγχους των αναδασμών / του κτηματολογίου, κατόπιν επίθεσής τους στα σύγχρονα ψηφιακά υπόβαθρα LSO (ορθοφωτογραφίες), οπτικούς ελέγχους των αναδασμών, κατόπιν επίθεσής τους στα ψηφιακά αρχεία του κτηματολογίου για τις περιοχές του Κιλκίς, κατηγοριοποίηση των προβληματικών γεωτεμαχίων που εντοπίστηκαν και αξιολόγηση αυτών βάσει των στατιστικών στοιχείων που προέκυψαν κατά τους παραπάνω οπτικούς ελέγχους. Παρατηρώντας, λοιπόν, τις μεταβολές που συντελέστηκαν με την πάροδο του χρόνου στα χωρικά στοιχεία των αναδασμών σε 3 περιοχές του Νομού Κιλκίς, και στηριζόμενοι σε παραδοχές και υποθέσεις, συμπεραίνεται ότι τα διαγράμματα των αναδασμών, δεν εμφανίζουν ιδιαίτερες διαφορές ως προς τα αντίστοιχα του κτηματολογίου, οπότε θα μπορούσαν να χρησιμοποιηθούν ως προκαταρκτικό κτηματογραφικό υπόβαθρο, καθώς: α) έχουν προκύψει με διαδικασίες που συμβαδίζουν με τις προδιαγραφές σύνταξης Εθνικού Κτηματολογίου, β) με απλούς μετασχηματισμούς (αφινικούς) επιτυγχάνεται καλή προσαρμογή του ενός αρχείου πάνω στο άλλο, αλλά και πάνω στην ορθοφωτογραφία, γ) η συντριπτική πλειοψηφία των γεωτεμαχίων, πέραν των περιπτώσεων συντέλεσης μεταγενέστερων του αναδασμού διοικητικών πράξεων ή γειτνίασης σε ρέματα / χέρσες εκτάσεις, παραμένουν αναλλοίωτα σε σχήμα, θέση, μέγεθος και αριθμό στη χωρική βάση του Κτηματολογίου. Στο ίδιο συμπέρασμα καταλήγουμε και επιχειρώντας οπτικούς ελέγχους των αναδασμών ως προς τα υπόβαθρα LSO στις περιοχές του νομού Θεσσαλονίκης. Για τα προβληματικά γεωτεμάχια προτείνεται στον ανάδοχο μελετητή μεθοδολογία αντιμετώπισής τους, όσο το δυνατόν συμβατότερη με τις ισχύουσες τεχνικές προδιαγραφές κτηματογράφησης. Από όλα τα παραπάνω, συμπεραίνει κανείς ότι η εξ αρχής υποχρεωτική λήψη και χρήση των αρχείων ΕΓΣΑ ’87 που διαθέτει η Κτηματολόγιο Α.Ε. από τον ανάδοχο μελετητή, ως πρωτεύοντα συστατικά της χωρικής του βάσης, θα μπορούσε να οδηγήσει σε σημαντική μείωση του χρόνου και του κόστος της κτηματογράφησης αλλά και σε ένα προϊόν απόλυτα συμβατό με τις προδιαγραφές σύνταξης Εθνικού Κτηματολογίου.
description: This postgraduate thesis entitled “The use of spatial data of land consolidation in national cadastre” studying the possibility of full or partial use of spatial data of land consolidation in National Cadastre as a preliminary background. Basically, it investigates the degree of modulation which is identified in the spatial data of land redistribution projects not only to the national cadastre, but as to the status quo as it appears on orthophotos in various areas of interest. The usage of the land redistribution surveys data at the beginning of any cadastral survey is recommended to be used as a primary digital spatial database for the contractor scholar. The fact that “Ktimatologio SA”, through its project "Digitization of land distribution and land consolidations maps of the Ministry of Rural Development and Food," has already digitized all the cadastral diagrams of redistribution and has geometrically converted them to EGSA '87, supports considerably this attempt. Thus, digitized redistribution data, cadastral background, orthophotomaps and viewing orthophotos application were granted by the Ktimatologio SA for 3 Municipalities of the Prefecture of Kilkis (Axiochori, Rizia Aspros), which have both cadastre and land redistribution projects and 3 Municipalities of the Prefecture of Thessaloniki which have only land consolidation projects. (Adam, Mellisourgos Sarakina) The methodology which was used includes introduction of granted by the Ktimatologio SA files in ArcGIS environment, while using orthophotos through a specific application, visual inspection of land redistribution files / cadastre files, laying on LSO (orthophotos), visual inspection of land redistribution data laying them on cadastral files for the areas of Kilkis, categorization of problematic parcels which were identified and evaluate them based on statistical data obtained during the above visual inspections. Observing, therefore, changes which were occurred over time in spatial reparcelling data in the 3 areas of Kilkis and relying on assumptions and hypotheses, it is concluded that these land redistribution diagrams do not specifically differ from the corresponding cadastral diagrams and they can be used as a preliminary cadastral background because a) They have resulted from procedures that comply with the requirements of National Cadastre, b) Digital files were adjusted almost accurately, with simple transformations (affine transformation), c) The majority of the parcels remains unchanged, apart from those which changed because of the completion of subsequent actions or proximity to streams / fallow land. Laying land redistribution files of the 3 regions of Thessaloniki over LSO (orthophotos) lead to the same conclusions. For the problematic parcels, certain methodology is proposed to the contractor surveyor, using processes relatively compatible with the existing cadastral technical specifications. From all the above, one can easily conclude that the use of the already digitized and georeferenced to EGSA ’87 reparcelling diagrams available in the Ktimatologio SA, should be used in the beginning of a project from the contractor surveyor, as a primary components of his spatial database, as it could significantly reduce the time and cost while the product is fully compatible with the existing cadastral technical specifications.